kardosdrur/scandi-wiki huggingface dataset:
Spartak Kyiv

Spartak Kyiv (, ) er en kvindehåndboldklub fra Kyiv, Ukraine, som blev stiftet i 1962.

Klubben er (pr. 2010) fortsat indehaver af rekorden for flest titler i Mesterholdenes Europa Cup i håndbold, som den vandt 13 gange i perioden 1969-1988. Holdet blev sovjetisk mester 20 gange, men efter opsplitningen af Sovjetunionen i 1991 kunne holdet ikke opretholde dets tidligere dominans, og har i perioden 1992-2009 "kun" vundet det ukrainske mesterskab to gange (i 1996 og 2000), mens konkurrenten HC Motor har sejret 15 gange.

Titler 

 Mesterholdenes Europa Cup i håndbold: 1969-70, 1970-71, 1971-72, 1972-73, 1974-75, 1976-77, 1978-79, 1980-81, 1982-83, 1984-85, 1985-86, 1986-87, 1987-88
 Sovjetisk mester: 1969, 1970, 1971, 1972, 1973, 1974, 1975, 1976, 1977, 1978, 1979, 1980, 1981, 1982, 1983, 1984, 1985, 1986, 1987, 1988
 Ukrainsk mester: 1992, 1996, 2000

Kilder / eksterne henvisninger 
 The-Sports.org – Spartak Kyiv (Women) 
 Sports123.com – Handball – Women: Soviet Union: Championship 
 Sports123.com – Handball – Women: Ukraine: Championship 

Håndboldklubber fra Ukraine
Etableret i 1962
Sport i Kyiv
Vesterled

Vesterled er en gammel benævnelse for de vestlige lande og kan henvise til flere stednavne i Danmark:

Kvarterer:
 Vesterled (Brøndby Kommune) – et boligkvarter i Brøndby.

Vej:
 Vesterled (København) – en vej på Østerbro i København.
Imbros kløften

Imbros kløften (græsk: Φαράγγι Ίμπρου, Faragi Imbros) er en 11 km lang kløft beliggende nær Hora Sfakion i det sydlige Kreta, Grækenland. 

Imbros kløften løber parallelt med Samaria kløften. 

Landsbyen Imbros (alias Nimbros) er placeret i en højde af 780 meter.

Kløften var vidne til en evakuering af flere tusinde britiske soldater under 2. verdenskrig

Ekstern henvisning 
 Hjemmeside for Imbros kløften (engelsk)

Grækenlands geografi
Kreta
Kim Juhl Christensen

Kim Juhl Christensen (født 1. april 1984 i Mariager) er en dansk atlet. Han deltog i OL 2012 i London, hvor han med et bedste stød på 19,13 m blev nummer 28 blandt de 40 deltagere.

Karriere 
Juhl Christensen er opvokset i Sæby i Nordjylland, hvor han startede med at dyrke atletik i Sæby IK-80. Har gik på atletiklinien på Sønderjyllands Idræts og Naturefterskole i Løgumkloster. For at udvikle sig flyttede han som 18-årig til Aarhus og gik med i Aarhus 1900. Efter to år skiftede han til københavnerklubben Sparta Atletik. Han deltog ved EM i Barcelona 2010 og i EM indendørs 2011, hvor han med 19,16 nåede en 15. plads.
Han brød de 20 meter for første gang 12. marts 2011 i Växjö. Først først med 20,04 og derefter 20,39.

Juhl Christensen deltog i VM i Daegu, hvor han med med 19.74 placerede sig på en samlet 17. plads ud af 27 startende.

Juhl Christensen trænes af Jan Anders Sørensen og islændingen Vésteinn Hafsteinsson.

Juhl Christensen er en af deltagerne i DR's Store Nørds OL-optakt.

Internationale mesterskaber 
 2011 EM-inde Kuglestød 15.plads 19.16
 2010 EM Kuglestød
 2009 EM-inde Kuglestød 10.plads 19.55
 2008 VM-inde Kuglestød 18.plads 18,26
 2007 EM-inde Kuglestød 20.plads 17,36

Internationale ungdomsmesterskaber 
 2006 U23-NM Kuglestød  17,60
 2005 U23-EM Kuglestød 17.plads 15,63
 2003 U20-NM Kuglestød  17,09
 2001 Ungdoms-OL 100 meter 17.plads 11,75
 2001 Ungdoms-OL Kuglestød inde uden resultat

Danske mesterskaber 
  2009 Kuglestød 17,48
  2008 Kuglestød -inde 19,02
  2007 Kuglestød 18,59
  2007 Kuglestød -inde 18,77
  2006 Kuglestød 17,73
  2006 Kuglestød -inde 18,00
  2005 Kuglestød 17,20
  2005 Kuglestød -inde 16,23
  2004 Kuglestød -inde 16,71

Personlige rekord 
 Kuglestød: 19,87 Växjö, Sverige 30. juni 2011
 Kuglestød-inde: 20,39 Växjö, Sverige 12. marts 2011
 Diskoskast : 48,82 NRGi Arena, Aarhus 14. juni 2009

Noter

Eksterne henvisninger 

 DAF i tal – Kim Juhl Christensen 
 Statletik.dk – Profil Kim Christensen
 Kim Christensen Biography – iaaf.org 
 DR – Kim Christensen vil ud af Joachim B. Olsens skygge

Atleter fra Sparta Atletik
Atleter fra Aarhus 1900
Atleter fra Sæby IK-80
Personer fra Sæby
Kuglestødere fra Danmark
Kim Christensen (fodboldspiller, født 1979)

Kim Christensen (født 16. juli 1979 i Hvidovre) er en tidligere dansk fodboldspiller og målmandstræner i F.C. København. 

I sin aktive karriere spillede Kim Christensen som målmand i blandt andet spillet i F.C. København, FC Nordsjælland og IFK Göteborg.

Karriere

F.C. København 
Kim Christensen skrev en fireårig kontrakt med F.C. København den 15. juni 2010, hvor Jesper Christiansen netop havde forladt klubben, og de første to sæsoner fik han kun få førsteholds-kamp, idet Johan Wiland var den foretrukne målmand. I efteråret 2012 løb Wiland ind i både en lårskade og en beskadiget tommelfinger, så Kim Christensen fik chancen i 16 af efterårets kampe. I foråret 2013 var Wiland tilbage som førstemålmand, og i efteråret 2013 var Kim kun tredjevalg efter Wiland og Jakob Busk.

I december 2015 forlængede Kim Christensen sin kontrakt til sommeren 2017 som led i en plan om at forberede sig på at blive målmandstræner når hans aktive karriere sluttede, og han kom også tilbage som andenmålmand i foråret 2014. Med klubbens køb af Stephan Andersen i sommerpausen, indledte Kim dog også sæsonen 2014/15 som tredjemålmand.

På grund af Wilands skader og sygdom i vinteren 2015 var Kim Christensen dog også tilbage som andenmålmand i foråret 2015, hvor han samtidig fungerede som målmandstræner for keeper-talenterne på F.C. Københavns U19-hold.

Kim Christensen forlængede senest sin kontrakt i maj 2017, hvor det den 31. maj 2017 blev offentliggjort, at 37-årige Kim Christensen forlængede sin kontrakt frem til sommeren 2018, hvor han samtidig skulle fortsætte arbejdet med de unge målmænd i klubben.

Det blev i maj 2018 offentliggjort, at Christensen blev ny målmandstræner i F.C. København som erstatning for Anton Scheutjens, der havde været på posten i fem år. Kim Christensen havde på daværende tidspunkt ikke spillet en betydende kamp, siden han den 4. december 2014 stod i en pokalkamp mod Greve. Den 3. september 2018 meddelte FCK, at Kim Christiansen med tilgangen af målmandsreserven Frederik Ibsen udgik af den officielle trup.

Kim Christensen opnåede i alt 29 kampe for FCK.

Referencer

Eksterne Henvisninger 

 Spillerprofil  på FC Københavns hjemmeside

Personer fra Hvidovre
Fodboldspillere fra Danmark
Fodboldspillere fra FC København
Fodboldspillere fra IFK Göteborg
Fodboldspillere fra FC Nordsjælland
Målmænd (fodbold)
Dodge Ram

Ram (tidl. Dodge Ram) er en række pickup-modeller som blev introduceret i 1981, og som i dag produceres af Ram Trucks. Tidligere blev modellerne fremstillet som en del af Dodge-mærket, men ved omlægningen af moderselskabet Chrysler Group LLC i 2009 blev lastvognsdivisionen udskilt som en særskilt division.

Bilerne bærer stadig Dodges væddersymbol, og forhandles stadig gennem det samme forhandlernetværk.

Alle Ram modellerne er mindre og mellemstore pickupper, på nær Ram Chassis Cab der leveres som chassis uden lad, og er designet til lastbiler til specielle formål (fra ladbiler til kranvogne og brandbiler). Chassis-modellen sælges stadig som en del af Dodges række af køretøjer til kommercielt brug, men er altså reelt i dag et produkt af Ram Trucks.

Modeller 
Ram Trucks sælges officielt ikke længere i Europa, men det er stadigt muligt for forhandlere at specialimportere modeller hvis de ønsker.

 Ram 1500
 Ram 2500
 Ram 3500
 Ram Chassis Cab – en 3500 uden lad, til specialbyggede biler.

Eksterne henvisninger 

Ram
Biler introduceret i 1981
Biler fra 1980'erne
Biler fra 1990'erne
Biler fra 2000'erne
Biler fra 2010'erne
Varebiler
Ram Trucks

Ram Trucks er en amerikansk producent af små- og mellemstore pickupper. Firmaet blev etableret i 2009 som en ny division under Chrysler Group LLC og fik navnet fra den populære Dodge Ram, som nu er flagskibet i det nye selskabs modelrække.

Modeller 
 Ram
 Dakota – en mindre pickup i personvognsstørrelse.
 ProMaster − en varebil baseret på den europæiske Fiat Ducato.

Se også 

 Chrysler Group LLC
 Dodge

Bilmærker
Etableret i 2009
Stellantis
Erica Jarder

Erica May-Lynn Jarder (født 2. april 1986 i Täby, Sverige) er en svensk atletikudøver bosat i København siden starten af 2010.

I Sverige repræsenterer hun Spårvägens Friidrottsklubb i Stockholm og var tidligere i Danderyds SK, IF Linnea og Väsby IK.
Erica Jarder har vundet det svenske mesterskab i længdespring seks gange, og deltog 2010-2012 i Finnkampen.

Svenske mesterskaber 
  2013 længdespring-inde
  2012 længdespring
  2012 længdespring-inde 6,24
  2011 længdespring-inde
  2009 længdespring-inde 6,09
  2008 længdespring-inde 6,24
  2007 længdespring 6,04

Danske mesterskaber 
  2011 100 meter 11,75
  2011 længdespring 6,43  +3,9

Personlige rekorder 
 50 meter-inde: 6,76 Marselisborghallen, Aarhus 8. januar 2012
 60 meter-inde: 7,62 Malmö 28. januar 2012
 100 meter: 11,75 +1.8 København 6. august 2011
 200 meter: 25,20 +1.2 Västerås 28. juli 2007
 Højdespring: 1,76 Stockholm 25. juli 2006
 Højdespring-inde: 1,78 Nyköping 17. januar 2007
 Længdespring: 6,42 0.0/6,43 +3,9 København  7.august 2011
 Længdespring-inde: 6,38 Sätra, Stockholm 2012
 Trespring: 12,63 +1.8 København 21. maj 2010
 Trespring:-inde: 12,82, Sätra, Stockholm 13. januar 2008

Eksterne henvisninger 
 Statletik.dk – Profil Erica Jarder
 Erica Jarder Biography – iaaf.org

Længdespringere fra Sverige
Atleter fra Sparta Atletik
Imbros (flertydig)

Imbros har flere betydninger:

 Imbros – Tyrkiets største ø
 Imbros kløften – kløft på Kreta, Grækenland
RAM (flertydig)

RAM eller Ram har flere betydninger:

 RAM – arbejdshukommelse i computere
 Ram – pickup-modeller

ja:RAM
Walter P. Chrysler

Walter Percy Chrysler (født 2. april 1875 i Wamego, Kansas, død 8. august 1940) var en amerikansk fabrikant. Hans far, en lokomotivfører for hvad der i dag er Union Pacific Railroad, var canadier; hans mor var amerikaner. Chrysler grundlagde Chrysler Corporation i 1925.

Som dreng var han fascineret af maskiner, og efter at have afsluttet gymnasiet i 1892 var han fast besluttet på at blive maskinist. Hans første job var hos det lokale jernbaneværksted, hvorfra han avancerede til stillingen som Master Mechanic hos en anden jernbane. I 1901 blev han gift med sin barndomskæreste, Della Forker. De fik fire børn.

Chrysler var ikke interesseret i biler før han besøgte Chicago Auto Show i 1908. Han købte en dyr lokomobil blot for at skille den ad og studere dens konstruktion.

Hans første job i bilindustrien var som arbejdsleder hos Buick Motor Company i 1911. Indenfor fem år blev han forfremmet til præsident og general manager hos Buick, med en årlig løn på US$ 500.000. Buick var en del af General Motors Corporation og i 1919 blev Chrysler forfremmet til at være den første vice-præsident ansvarlig for produktionen hos det gigantiske selskab. Men senere samme år gik på pension fra forretningsverdenen, efter at være blevet millionær i en alder af 45.

Chrysler brød sig ikke om at være pensioneret, og var hurtigt i gang igen som executive vice president og general manager hos det økonomisk truede Willys Overland Company i 1920. På samme tid arbejdede han privat med ingeniører på en bil af hans eget design, som blev vist frem for offentligheden i 1924.

Med en check fra Chase Securities på 5 millioner dollars til Maxwell Motor Corp. hvor Walter Chrysler på det tidspunkt var formand, fik Chrysler sat sin bil i produktion som Chrysler Six. 

Året efter, den 6. juni 1925 købte Chrysler Maxwell Motor Corp. og dannede sit nye selskab, Chrysler Corporation. 

I de følgende år købte Chrysler Corporation, under Walter Chryslers ledelse, Dodge, Plymouth og Desoto mærkerne.

I 1935 trådte Chrysler tilbage som præsident for selskabet som han grundlagde, og i 1938 måtte han, tvunget af sygdom, stoppe som aktivt bestyrelsesmedlem. Han døde den 8. august 1940 i Detroit, Michigan.

Se også 
 Chrysler – Chrysler Bilmærket
 Chrysler Corporation – Selskabet Walter P. Chrysler grundlagde

Kilder 

Erhvervsfolk fra USA
Personer fra Kansas
Fabrikanter
Bjarne Ibsen

Bjarne Ibsen (født 24. august 1952) er en tidligere dansk atlet. Han var medlem af Vejle IF frem til 1973 derefter i Skovbakken. Han er tidligere dansk mester i femkamp og tikamp.

Ibsen er uddannet med hovedfag i samfundsfag på Institut for Statskundskab på Aarhus Universitet (1975 – 1980) og bifageksamen i idræt på Danmarks Højskole for Legemsøvelser ved Københavns Universitet (1980 – 1982). Han har en Ph.d. i statskundskab fra Aarhus Universitet (1989 – 1992). Han er i dag professor og forskningsleder på Institut for Idræt og Biomekanik for forskningsenheden på Center for forskning i Idræt, Sundhed og Civilsamfund ved Syddansk Universitet.

Danske mesterskaber 
  1979 Femkamp
  1979 Tikamp
  1978 Trespring 14,24
  1978 Femkamp
  1977 Trespring 14,10
  1977 Femkamp
  1975 Trespring 14,15
  1975 Femkamp
  1975 Tikamp 7136p
  1974 Trespring 13,85
  1973 400 meter hæk 54.7

Eksterne henvisninger 
 DAF i tal – Bjarne Ibsen
 Arosfame – Bjarne Ibsen
 Syddansk Universitet – Bjarne Ibsen CV

Vejle IF

Mangekæmpere fra Danmark
Atleter fra Vejle IF
Atleter fra Skovbakken
Ansatte ved Syddansk Universitet
Trespringere fra Danmark
Hækkeløbere fra Danmark
Ansatte ved Københavns Universitet
Alumni fra Aarhus Universitet
Pusher III

Pusher III er en dansk kriminalfilm fra 2005, skrevet og instrueret af Nicolas Winding Refn. Den er en fortsættelse til Pusher og Pusher II

Handling 
Den tredje del i Winding Refns Pusher-trilogi handler om narkohandleren Milo (Zlatko Buric). Hans position som en af Københavns førende gangstere er truet af både en østeuropæisk mafia og en fremadstræbende araber. Filmen følger ham i forsøget på at genvinde sin position. Han skal samtidigt holde fødselsdagsfest for sin datter, hvis kæreste er på vej ind i branchen. Lille Mohammed er forsvundet med ecstasy piller for en formue, og Milo inddrager store dele af den arabiske underverden for at finde ham. Efterhånden som tingene griber om sig, står det klart for Milo, at der er mange, der forsøger at udnytte situationen. Det er på tide, at han viser, at han stadig er på toppen...

Medvirkende 
 Zlatko Buric
 Marinela Dekic
 Ilyas Agac
 Levino Jensen

Referencer

Eksterne henvisninger 
 

III
Danske film fra 2005
Gangsterfilm fra Danmark
Film instrueret af Nicolas Winding Refn
Skøde (ejendom)

Et skøde er en ældre betegnelse for en købsaftale om en fast ejendom
. Termen skøde anvendes stadig, men nu også om den elektroniske registrering, der foregår ved Tinglysningsretten, der ligger i Hobro.

Et skøde skal indeholde blandt andet købers navn, sælgers navn, overgangssummen, pantehæftelse og lignende, men er ikke helt så udfyldende, som selve købsaftalen.

Ifølge Tinglysningslovens §16 defineres et skøde som et dokument, der overdrager ejendomsretten til en bestemt fast ejendom. Når et skøde skal tinglyses som adkomst, må der ikke være andre betingelser i dokumentet end købesummens berigtigelse, der skal ske indenfor en nærmere aftalt frist.

Sælger kan forbeholde sig retten til at ophæve handlen, hvis køber ikke betaler købesummen. I praksis udstedes der et betinget skøde i stedet for et endeligt skøde.

Det er ikke et krav, at der sker tinglysning i forbindelse med en overdragelse. Tingbogen er som udgangspunkt ikke andet end en database, der er offentlig tilgængeligt og kan sammenlignes med et register eller en telefonbog.

Når man alligevel vælger at tinglyse et skøde, er det fordi, der er knyttet visse retsvirkninger til skødets registrering i tingbogen.

Der er tinglysningsafgifter forbundet med at få tinglyst et skøde. I 2023 er denne faste afgift 1.850 kr.  Herudover skal der i forbindelse med tinglysning af et skøde betales en variabel afgift, der afhænger af, hvilken type handel, der er tale om.

Kilder 
 tinglysning.dk

Fast ejendom
Juridiske begreber
Christian Frederik Høyer

Christian Frederik Høyer (10. februar 1739 på Kronborg Geværfabrik, Hammermøllen – 8. juni 1797) var en dansk præst, ældre broder til maleren Cornelius Høyer.

Høyer blev dimitteret 1759 fra Helsingørs Skole. Faderen, mestersvenden Andreas Nielsen Høyer, var imidlertid død forinden, og studenterårene i København var derfor meget trange. Skønt han vel opnåede regens, hengik dog 7 år, inden han fik attestats. Som kandidat udgav han en lille poetisk allegori, Lykkens Have (1770).

Da han havde været huslærer hos et par af direktørerne for Det asiatiske Kompagni, fik han ved disses hjælp ansættelse som skibspræst på Kompagniets skibe, rejste 1770 til Ostindien, 1772 til Kina. 1778 kaldtes han til yngste kapellan ved Holmens Kirke i København; oprykkede 1783 til øverste kapellan og var meget yndet som prædikant. 1788 forflyttedes han til Frelsers Kirke på Christianshavn; men få måneder efter vendte han tilbage til Holmens Kirke som provst og sognepræst.

Foruden enkelte prædikener og lejlighedstaler har han udgivet en lærebog om pligterne til brug for konfirmander (1788) samt en Andagtsbog for Kongens Søfolk (1794). Høyer døde 1797. Han var 2 Gange gift: 1. (1778) med Johanne Marie f. Michaelsen (d. 1779), datter af kaptajn Gustav M.; 2. (1782) med Dorothea f. Thulstrup (d. 1818), datter af bankdirektør, rådmand Thulstrup. En datter af sidste ægteskab var gift med kontreadmiral J.C. de Falsen.

Præster fra Danmark
Danskere i 1700-tallet
Personer i Dansk Biografisk Leksikon
Johannes van Vloten

Johannes van Vloten (18. januar 1818 i Kampen – 21. september 1883) var en nederlandsk forfatter. Han var far til Gerlof van Vloten.

van Vloten blev 1854 professor i nederlandsk sprog ved den lærde skole i Deventer, men trak sig siden tilbage til privatlivet og levede fra 1867 i og omkring Haarlem til sin død.

Hans specialitet var hollandsk historie og litteraturhistorie. En særlig side af hans forfattervirksomhed repræsenterer hans bog om Spinoza (1871) og hans udgave af dennes værker (2 bind, Haag 1882).

van Vloten var ivrig spinozist og udgav som sådan et stridsskrift om den reformerte kirke og dens fremtid (1849), hvori han angreb den herskende retning inden for den hollandske teologi.

Kilder 

 

Faglitterære forfattere fra Nederlandene
Historikere fra Nederlandene
Nederlændere i 1800-tallet
Professorer fra Nederlandene
Shareware

Shareware, også kendt som trialware eller demoware, er software, som kan anvendes i en begrænset prøveperiode uden betaling. Softwaren har i nogle tilfælde begrænset funktionalitet og tilgængelighed, som opdateres efter eventuelt køb af programmet.

Shareware bliver ofte tilbudt som download fra en websted på internettet eller på en CD-rom, som er vedlagt en avis eller et tidsskrift.

Formålet med shareware er at give potentielle købere en mulighed for at anvende softwaren før beslutning om køb foretages.

Eksterne henvisninger 

 Hvad er shareware ?  (engelsk)

Softwarelicenser
Forsaken

Forsaken eller The Forsaken kan henvise til flere ting:
Spil
 Forsaken (computerspil), et FPS á la Descent
 Forsaken, en serie af World of Warcraft-machinima produceret af Edgeworks Entertainment
 The Forsaken (Warcraft), en udød faktion i Warcraft-spiluniverset
 Werewolf: The Forsaken, et rollespil udgivet af White Wolf, Inc.
 Forsaken Fortress, et dungeon i The Legend of Zelda: The Wind Waker

Litteratur
 Forsaken (Wheel of Time), en gruppe figurer fra fantasyserien Wheel of Time
 The Forsaken Inn, en kro fra J.R.R. Tolkiens univers

Tv og film
 "Forsaken", den 18. episode af sjette sæson af Stargate SG-1
 "The Forsaken" (Star Trek: Deep Space Nine), den 17. episode af første sæson af Star Trek: Deep Space Nine
 The Forsaken (film), en horror/thriller film fra 2001 med Brendan Fehr og Kerr Smith
 The Prophecy: Forsaken, den seneste film i The Prophecy-serien

Musik
 The Forsaken (album), et album af unblack metal-bandet Antestor
 "Forsaken", en sang af Dream Theater fra albummet Systematic Chaos
 "Forsaken", en sang af Jonathan Davis fra soundtracket Queen of the Damned
 "Forsaken", en sang af As I Lay Dying fra albummet An Ocean Between Us
 "Forsaken", en sang af VNV Nation fra albummet Praise the Fallen
 "Forsaken", en sang af Within Temptation fra albummet The Silent Force
The Forsaken (album)

The Forsaken er det tredje album fra det norske unblack metal-band Antestor. Det blev udgivet i januar 2005. På albummet medvirker flere kendte norske metalmusikere, heriblandt Hellhammer fra Mayhem og Ann-Mari Edvardsen fra The 3rd and the Mortal.

Spor 
 "Rites of Death" – 04:14
 "Old Times Cruelty" – 03:56
 "Via Dolorosa" – 05:09
 "Raade" – 03:28
 "The Crown I Carry" – 04:52
 "Betrayed" – 04:21
 "Vale of Tears" – 05:52
 "The Return" – 04:47
 "As I Die" – 04:51
 "Mitt Hjerte" – 03:18

Eksterne henvisninger 
 

Album fra 2005
Antestor-album
Benni Chawes

Benni Chawes (født 25. marts 1967) er en dansk sanger, sangskriver, pianist og mundinstrumentalist.

Biografi

Uddannelse 
Chawes er uddannet fra Berklee College of Music i Boston, USA, som også har uddannet navne som Diana Krall, Quincy Jones og Joe Zawinul. Benni Chawes afsluttede uddannelsen (Piano performance) i 1996 med udmærkelsen Magna Cum Laude.

Tidlig karriere 
Under Chawes' studier på Berklee College of Music som pianist udviklede han et talent for at kunne bruge sin stemme til at lyde som instrumenter (bas, trommer, perkussion, guitar, tuba, horn...) og modtog i 1995 på en verdens musik konvention i USA prisen "Outstanding Musicianship" (International Association of Jazz Education – IAJE) for sin optræden. Chawes blev senere medlem af a cappella grupperne Vox One (1996-1998) og Five O'Clock Shadow (FOCS) (1999) og modtog tre amerikanske musikpriser 'Artist Of The Year', 'best jazz album' og 'best jazz song' tildelt af Contemporary A Cappella Recording Awards (CARA). Chawes' talent for at spille bas med stemmen blev i pressen sammenlignet med Larry Graham, Jaco Pastorius, og bassisterne fra Tower of Power og Earth, Wind and Fire.

I 1999 formede Chawes sin egen jazz trio med trommeslagere Bob Moses  og pianist Laszlo Gardony og Benni Chawes selv på vokal bas som var det en traditionel jazz trio, som ledte til turnerede i USA og Skandinavien for trioen. Senere samme år udgav Benni Chawes sit første solo album som duo med Laszlo Gardony: 'Benni Chawes as Human Bass' (Laika Records, Tyskland).

Moden karriere 
Benni Chawes skiftede musisk retning til Jazz/pop/soul og som sangskriver udgav han i 2006 albummet 'Benni Chawes, Up Close'  på STUNT Records . Up Close, der var produceret af Chris Minh Doky, var Chawes' første album som regulær sanger og blev en fair kommerciel succes med et salg på 5.000 eksemplarer hovedsageligt i hans hjemland Danmark. Cden kom i rotation på radiostationerne rund i verden specielt i Thailand hvor albummet kom i såkaldt 'heavy rotation'. Året efter blev han, som den første musiker nogen sinde, sponsoreret af Bang & Olufsen . Chawes producerede et album til Bang & Olufsen med bl.a. NHØP, Bob Ricketts, Maria Montell og Szhirley i sit band. 'Up Close og Bang & Olufsen CDen resulterede i turnerer i USA, Canada, Danmark, Sverige, Norge, Finland, Litauen, Polen, Frankrig, Israel, Grækenland, Forenede Arabiske Emirater, Singapore, Japan, Rumænien og Thailand. En sang fra Up Close blev i 2010 brugt i den danske TV-serie "Forbrydelsen" på DR.

Chawes har optråd på landsdækkende TV shows rundt i verden. Han har optrådt/indspillet med navne som Niels-Henning Ørsted Pedersen, Boston Symphony Orchestra, Aaron Neville, Chris Minh Doky, Erann DD og Thomas Blachman.

Diskografi 
 Bang & Olufsen Presents Benni Chawes (2007)
 Up Close (2006)
 Benni Chawes as Human Bass (1999)
 Chameleon (med Vox One, 1998) 

Benni Chawes er featured på 11 CD'ere som 'sideman'.

Referencer

Eksterne henvisninger 
 Officiel hjemmeside:  www.chawes.net
 

Musikere fra USA
Al Jourgensen

Al Jourgensen, også kaldt Alien Jourgensen eller Alain Jourgensen (født 9. oktober 1958 i Havana, Cuba) er en cubansk-amerikansk musiker og producer, der spillede i industrial metal bandet Ministry. Han spillede både guitar, keyboard og bas i Ministry, men valgte i 2008 at trække sig tilbage og opløse bandet. Han havde tidligere spillet i gruppen Speciel Affect. Han er født i Cuba og flyttede senere med sin mor og danske stedfar til USA. Al Jourgensen har efternavn efter sin stedfar.

Eksterne henvisninger 

 thirteenthplanet.com, 13th Planets website
 

Musikere fra USA
Musikere fra Cuba